Neovplyvní nalepený žetón funkčnosť bezdrôtového nabíjania?
Ideálne je, ak kovový žetón, ktorý je dodávaný spolu s držiakom, umiestnite na zadnú stranu mobilu do nižšej polohy. V tomto prípade by bezdrôtové nabíjanie mobilu malo fungovať bez problémov. Na trhu existujú aj držiaky, ktoré majú priamo v sebe integrované bezdrôtové nabíjanie. Ak viete, že mobil budete počas jazdy nabíjať, siahnite po držiaku na mobil do auta s bezdrôtovým nabíjaním a žetón nemusíte vôbec riešiť. Držiaky s bezdrôtovým nabíjaním sú však výrazne drahšie.
Značkoví výrobcovia pridávajú do balení držiakov aj samolepiacu fóliu, ktorá sa vkladá medzi mobil a žetón. Tá neskôr uľahčí jeho odlepenie. V balení drahších modelov magnetických držiakov sa stretnete aj s kvalitnejšou 3M páskou, ktorá spoľahlivejšie drží na mobile a s využitím podkladovej pásky sa tiež postará o to, že kovový žetón bez problémov odlepíte. V tomto prípade sa nemusíte obávať ani zvyšku lepidla na telefóne. Naopak, žetón s lacným lepidlom sa môže časom odlepiť aj samovoľne, a to hlavne pri silnom magnete. V takomto prípade je vhodnejšie používať na mobil kryt. Silný magnet totižto funguje aj s krytom.